b'\n_START_ARTICLE_\nMoroka Swallows\n_START_PARAGRAPH_\nMoroka Swallows er en s\xc3\xb8rafrikansk fotballklubb fra Johannesburg som spiller i den \xc3\xb8verste divisjonen Premier Soccer League. Klubben ble grunnlagt p\xc3\xa5 1940-tallet av Ishmael Lesolang, Strike Makgatha and Johnny Kubheka. Kallenavn p\xc3\xa5 klubben er The Birds, The Beautiful Birds, The Dube Birds. Brazilieneren Julio Cesar Leal er trener for klubben og de spiller sine hjemme kamper p\xc3\xa5 Germiston Stadion som har en kapasitet p\xc3\xa5 18\xc2\xa0000 tilskuere.\n_START_SECTION_\nHistorie\n_START_PARAGRAPH_\nDet f\xc3\xb8rste navnet p\xc3\xa5 klubben var \xc2\xabCongregated Rovers\xc2\xbb, oppkalt etter firmaet de fleste spillerne jobbe for, og skiftet senere navn til \xc2\xabMoroka Rovers\xc2\xbb. 10. oktober 1947 endret trioen navnet til Moroka Swallows, og baserte seg etter dette i bydelen Masakeng. 1950 og 60-tallet var klubbens suksess periode, og i 1965 toppet det seg med seriegull i den s\xc3\xb8rafrikanske ligaen. i 1971 ble de det f\xc3\xb8rste s\xc3\xb8rafrikanske laget som registrerte seg som et selskap og de f\xc3\xb8rste laget som fikk sponsorer. I ti\xc3\xa5ret mellom 1982 and 1992 var det en ny god periode for laget, da de klarte \xc3\xa5 vinne fire s\xc3\xb8lvmedaljer. I 2007 feiret klubben 60-\xc3\xa5rsjubileum.'